આજથી ત્રણ વર્ષ પહેલા વર્ષ 2015માં હાર્દિકની આગેવાનીમાં જીએમડીસી ગ્રાઉન્ડ પર સાત લાખ લોકોની ભીડ એકત્ર થઈ હતી. ત્યારે એવું લાગી રહ્યું છે કે હવે ત્રણ વર્ષ બાદ હાર્દિક પટેલ નબળો પડ્યો છે અને એકલો પડ્યો છે. રાજ્યમાં વિધાનસભાની ચૂંટણી પહેલાથી જ ભાજપે રાજરમત રમીને હાર્દિકના અનેક નજીકના સાથીદારોને પોતાની સાથે જોડી લીધા હતા. ત્યારે આ વખતે હાર્દિકના ઉપવાસમા તેના સમર્થનમાં માંડ 100 લોકો પહોંચ્યા છે. તો બીજી તરફ વધુ લોકો હાજર ન રહી શકે તે માટે સરકારે પણ આ વખતે ખૂબ જ કડક ચેકિંગ ગોઠવી નાકાબંધી કરી છે.